
Kod tunela, pod Za- 
grebačkom gorom, sastali 
su se planinari. Kreću na 
izlet. 

Tajanina mama će bi- 
ti vodič. Ona ima plani- 
narsku kartu. 





— Krenut ćemo sljemenskom 
uspinjačom -— kaže mama. 
o u — Huraaa! — vesele se djeca i 
4 čekaju vagončiće. 











Evo ih na vrhu. Stu- 
bama se penju prema 
televizijskom tornju. 

— Visok je 168 meta- 
ra — kaže Goran. 

Od televizijskog tornja do 
livade na proplanku vodi 
puteljak. Na livadi se planina- 
ri odmaraju. Mama proučava 
planinarsku kartu i pronalazi 
put kojim će poći dalje. 

Tajana, Goran 1 Hrvoje gledaju krugove nacrtane na 
deblima. 

— Zašto su neka stabla tako označena? — pita Tajana. 

— To su planinarske oznake! — upućuje ih Tajanina 


mama. — Crvene oznake pokazuju pravi put, a plave put 
prema spiljama. 

Put ih vodi pokraj crkvice sa zvoni- 
kom, sagrađenom od sljemenskog kamena. 


IN 


uji 


sij 4) 
; "4 10) df 


' 
i 


af 
4 


47 
gia Bi 


ft" 


' 
' 








Mališani gledaju kako grupica dječaka i djevojčica 
razapinju šator. 

— Imi ćemo biti izviđači kad pođemo u školu — 
zaključuju Goran i Hrvoje. 

— A Ja ću biti planinka! — veli Tajana. 





Pjevajući su došli do 
izvora ozidanog kame- 
nom. Hrvoje puni svoju 
čuturicu, a ostali piju s 
dlanova. | 

— Ovaj izvor je ozi- 
dao jedan vrijedan plani- 
nar — tumači Goran. 

— Pogledajte ovu drvenu ku- 
ću! Pred njom je klupa — veseli se 
Tajana. 

— To je planinarska kuća — 
tumači Tajanina mama. 

— Sjednimo malo 1 odmori- 
mo se! — predlaže Tajana. 










Gledajte lijepu gljivu sa crvenim 
šeširom! — doziva Tajana. 
To je otrovna gljiva muhara — 
tumači joj mama. 
— A ove? == pitazHrvoje. 
To su jestive. Vrganji. 





Stigli su do stuba. 

— Ovim ćemo se stubama 
spustiti do potoka — veli Tajana. 

— Ima ih pet stotina! — 
uzvikuje Hrvoje. 

— Sagradio _ ih je planinar 
Horvat. Zato ih nazivaju »Horva- 
tove stube« — tumači Goran. 







— Tu je Patuljkova spiljica! 
— doziva Tajana. 








Tajanina mama  objaš- 
njava: 

— Svaka pedeseta stuba 
označena je brojem. Kod 
četiristote ulaz je u pećinu 
Medvednicu. 

— Hajdemo unutra! — 
predlaže Tajana. 

— Nemamo džepne svje- 
tiljke — opominje je Goran. 





— Evo ugodnog odmorišta s lijepim vidikom! I to je 
djelo vrijednih planinara — tumači Tajanina mama. 

— Kad budem veliki i planinar, napravit ću 1 ja nešto 
korisno na Zagrebačkoj gori — veli Goran. 

— A kad ja budem planinka, sadit ću drveće! — 
uvjerava društvo Tajana. 


Napokon su se spustili do dna stuba. Odmaraju se kraj 
potoka ozidanog kamenjem. Prepiljena debla služe umjesto 
stola 1 stolice. Umorni su ali zadovoljni izletom. 





Veselo društvo vraća 
se kući. Goran i Hrvoje 
zagrljeni pjevaju. Tajana 
nosi veliku kitu šumskog 
cvijeća. 

